# Årsberetning for Grønn avdeling 2020

## Beskrivelse av avdelingen

* Avdeling hadde 10 brukere per 31.12.20
* Antall årsverk 14 hvor 60% - 3-årig og 40% - 1-årige per 31.12.20
* Grønn avdeling har stor variasjonsbredde i brukergruppen. Diagnoser som Autisme , Prader Willis og Down Syndrom er representative for våre brukere.
* Målsetning for grønn avdeling har vært å gi den enkelte bruker et målrettet og realistisk opplæringstilbud.
* Generelle aktiviteter på avdelingen er : sansestimulering, fysmus, kommunikasjon, fysisk aktivitet, sosialtrening og produksjon av kort og diverse produkter.

## Dette har vi arbeidet med i år

* Dette året var preget av pandemien som herjet over hele verden. I mars 2020 måtte vi delvis stengte avdelingen. Vi ga tilbud til brukere som var avhengig av struktur og lite forandring i hverdagen. Vi hjalp også andre brukere fra avdelingen som måtte holdes hjemme. Personalet jobbet i boliger for å avlaste boligpersonalet. Jeg vil personlig rose mine kollegaer for innsatsen i denne vanskelige perioden.
* Tross pandemien fortsatte vi å jobbe med kommunikasjonssystemer, lagde nye mål – og tiltaksplaner for kommende år. Vi har gjennomført alle mål- og evalueringsmøter for det meste via teams. Personale tok nødvendige kurs om korona og covid-19 samt jobbet vi og jobber fortsatt med smittevernrutiner på dagsenteret.
* Avdelingen hadde en felles planleggingsdag der vi utarbeidet ROS analyser for hver bruker. I tillegg jobbet vi med timeplaner og nye aktiviteter for brukere.
* På grunn av korona var de fleste kurs enten avlyst eller gjennomført via teams. Personalet tok bl. annet kurs om smittevern , psykiske lidelser og utviklingshemming, bruk av makt og tvang med mer.

Avdelingsleders vurdering: Grønn avdeling, tross pandemien, har jobbet kontinuerlig med mål som ble satt for kommende år. Brukerne våre ble godt ivaretatt under denne vanskelige perioden. Personalet gjorde kjempe innsats og var tilpasningsdyktige og positive til endringer som måtte innføres på grunn av situasjonen vi befant og fortsatt befinner oss.

Marcel Babraj

avdelingsleder